Kalvinana preĝejo (Gomba)

La kalvinana preĝejo estas religia monumento historia en vilaĝo Gomba (Hungario). Historio La vilaĝo Gomba havis katolikan kirkon, sed ĉirkaŭ 1600 la loĝantoj kalvinaniĝis, tial ili prenis la katolikan kirkon. Ĝi plene ruiniĝis, tial la kalvinanoj konstruis novan didomon el lomo, denove en 1700. La stabila preĝejo videbla nun konstruiĝis inter 1774-1776, sed la turo pretiĝis nur en 1778. En 1830 fulmo trafis la turon, pli nova turpinto estis farita en 1862, denove en 1904. La orgeno estis kreita en 1859. Renovigaj laboroj okazis en la 1950-aj, 1960-aj kaj 1970-aj jaroj, lastfoje en 2006. Konstruaĵo La konstruaĵo situas sola en mezo de la vilaĝo, laŭ placo en korto, kontraŭe la katolika preĝejo videblas. La fasado estas simetria, meze la turo reliefas. La turpinto estas bulboforma. Al la enirejo longaj ŝtupoj kuras. Super la enirejo estas granda fenestro, apud la enirejo po unu ovalaj fenestroj. Absido ne ekzistas, sed la navo havas aldonaĵon ĉe la dekstra navoflanko. La navo estas apogita per po 5 pilieroj. Interne galerioj situas laŭ la 2 flankoj. La muroj laŭkutime estas blankaj kaj ekstere kaj interne. Fontoj hungare kun fotoj datenoj kun foto Vidu, aŭdu ankaŭ sonorado